Մարիա Արոնովա

**Մարիա Վալերևնա Արոնովա** (, ), ռուսական կինոյի ու թատրոնի դերասանուհի, ՌԴ ժողովրդական արտիստ (2012), ՌԴ պետական մրցանակի (1994), ինչպես նաև «Նիկա» (2007), «Ոսկե արծիվ» (2007) և «Բյուրեղապակյա Տուրանդոտ» (1998) մրցանակների դափնեկիր։

## Կենսագրություն
Մարիա Արոնովան ծնվել է 1972 թվականի մարտի 11-ին Մոսկվայի մարզի Դոլգոպրուդնի քաղաքում՝ ինժեներ Վալերի Արոնովի և գրադարանավարուհի Լյուդմիլա Արոնովայի (մահացել է  1995 թվականին) ընտանիքում։

Մարիան ունի եղբայր՝ Ալեքսանդր Արոնովը (ծն․ 1968)։ 1988 թվականին ավարտել է 1905 թվականի հիշատակին նվիրված Մոսկվայի գեղարվեստի ուսումնարանը։ Հուշարձանային և տեմպերային գեղանկարչության նկարիչ-ռեստավրատոր է։

Նախքան բուհ ընդունվելն Արոնովան աշխատել է Դոլգոպրուդնիի «Վպերյոդ» ժողթատրոնում, որը ղեկավարում էր Իրինա Տիխոնովան, ում մինչև հիմա էլ համարում է իր թատերական կարիերայի կնքամայրը։

1994 թվականին ավարտել է Բ․ Շչուկինի անվան թատերական ուսումնարանը (Վլադիմիր Իվանովի դասարանը)․ Արոնովայի համակուրսեցիների թվում էր Նոնա Գրիշաևան։

Երկրորդ կուրսից Արկադի Կացի հրավերով սկսել է խաղալ Ե․ Վախթանգովի անվան թատրոնում։

Նկարահանվել է «Սեզամ փողոց» մանկական հաղորդման մեջ (ОРТ, НТВ, СТС)։

Հանրաճանաչ է դարձել «Ելակ», «Կանգառ պահանջով», «Զինվորները» և «80-ականներ» սերիալներում խաղացած դերերի շնորհիվ։

Կինոյում Մարիա Արոնովան խաղում է երկրորդ պլանի կատակերգական դերեր։

РТР հեռուստաալիքով վարել է «Քո կողքին» (2002 թվականին), իսկ «ТВ Центр» հեռուստաալիքով՝ «Խոհարարական ընտանիք» հաղորդումները։

2005-2010 թվականներին Մարիա Արոնովան յուրաքանչյուր տարի վարել է Մոսկվայի «Բյուրեղապակյա Տուրանդոտ» թատերական մրցանակաբաշխությունը։ Նրա հետ այն վարել են՝ 2005 թվականին Դմիտրի Նազարովը, 2006-ին՝ Ալեքսանդր Ադաբաշյանը, 2007-ին՝ Ռոման Մադյանովը, 2008-ին՝ Ֆեոդոր Դոբրոնրավովը,, 2009-ին՝ Վիկտոր Դոբրոնրավովը, 2010-ին՝ Միխայիլ Պոլիցեյմակոն։

2012 թվականի մայիսի 28-ից նոյեմբերի 12-ը «Ռոսիա 1» հեռուստաալիքով վարել է «Ամեն ինչ լավ կլինի» հաղորդումը (ի սկզբանե կոչվում էր «Սիրում եմ, չեմ կարող»)։

### Անձնական կյանք
Մարիա Արոնովան բնակվում է Դոլգոպրուդնի քաղաքում երկրորդ ամուսնու՝ Եվգենի Ֆոմինի հետ։ Եվգենին աշխատել է որպես տրանսպորտային ցեխի պետ այն նույն քաղաքում, ինչ որ կինը։ Երկար ժամանակ ապրել են քաղաքացիական ամուսնությամբ, իսկ 2018 թվականի մարտի 11-ին պաշտոնապես գրանցել են իրենց հարաբերությունները։

Ունի երկու երեխա՝ որդին (առաջին ամուսնուց՝ Վլադիսլավից, որը մահացել է)՝ Վլադիսլավ Գանդրաբուրան (ծն․ օգոստոսի 9, 1994, դպրոցն ավարտել է էքստեռն, սովորել է խոհարարական քոլեջում, ավարտել է Բ․ Շչուկինի անվան թատերական ուսումնարանը, աշխատում է նույն թատրոնում) և դուստրը՝ Սերաֆիման (ծն․ ապրիլի 23, 2004)։

## Սկանդալ
2012 թվականի հոկտեմբերի 16-ին «Ամեն ինչ լավ կլինի» թոք շոուի եթերում հաղորդավարուհի Մարիա Արոնովան հետևյալ հարցն ուղղեց հյուրերին, որոնց երեխաները տառապում էին Դաունի համախտանիշով․ «Դուք երբ գիշերն անցնում եք մութ միջանցքով, չեք վախենո՞ւմ, որ Ձեր 11-ամյա երեխան կմորթի Ձեզ։ Կամ որ Ձեր գլխին կհարվածի ծանր արդուկով։ Դուք գոնե գիտե՞ք, թե ինչ է տվյալ հիվանդությունը նշանակում․ այդ երեխան կարող է սպանել իր մտերիմին»։ Դաունի համախտանիշով հիվանդ երեխա ունեցող դերասանուհի Էվելինա Բլյոդանսի փաստաբանները բողոք ներկայացրին Տեղեկատվական տեխնոլոգիաների և զանգվածային հաղորդակցության բնագավառի վերահսկողության դաշնային ծառայությանը Համառուսաստանյան պետական հեռուստառադիոընկերության մեդիահոլդինգի և հաղորդավարուհի Մարիա Արոնովայի վրա՝ հաշմանդամ երեխաներին ուղղված իր խոսքերի համար։

Հաղորդման եթեր դուրս գալուց հետո դերասանուհի Էվելինա Բլյոդանսն Արոնովային մեղադրեց զրպարտության մեջ և նրանից պահանջեց վիճակագրություն ներկայացնել Դաունի համախտանիշով հիվանդ երեխաների կողմից կատարված սպանությունների վերաբերյալ։ «Եթե տիկին Արոնովան իրեն թույլ է տալիս դաշնային հեռուստաալիքի եթերում՝ ամբողջ երկրով մեկ բազմիցս և բացարձակապես սառնասրտորեն Դաունի համախտանիշով հիվանդ երեխաներին մեղադրել այդպիսի քրեական հեռանկարի մեջ, նշանակում է, ամենայն հավանականությամբ, Մարիա Վալերևնան գիտի ավելին, քան մենք՝ Դաունի համախտանիշով հիվանդ երեխաների ծնողները»,- գրել է Բլյոդանսն իր «Ժիվոյ ժուռնալ» ամսագրում։ Դերասանուհին ավելացրել է նաև, որ հայց է պատրաստում հաղորդավարուհու դեմ։ Կողմերի հաշտությունը տեղի ունեցավ НТВ հեռուստաալիքի «Կենտրոնական հեռուստատեսություն» շոուի ժամանակ, որտեղ Մարիա Արոնովան Էվելինա Բլյոդանսի և Դաունի համախտանիշով հիվանդ այլ երեխաների ծնողների ներկայությամբ հանրայնորեն ներողություն խնդրեց՝ նշելով, որ իր խոսքերը ճիշտ չեն մեկնաբանվել, քանի որ Արոնովան խոսել է «Ամեն ինչ լավ կլինի» հաղորդման կոնկրետ հերոսուհու երեխայի մասին, որը ագրեսիա և անկառավարելի վարք է ցուցաբերել, այլ ոչ թե Դաունի համախտանիշով տառապող բոլոր երեխաների մասին։ Հաղորդման ավարտից հետո Մարիա Արոնովան և Էվելինա Բլյոդանսը գրկախառնվել են ստուդիայում և ցավել ծագած սկանդալի համար։

## Գործունեություն
### Դերերը թատրոնում

### Ֆիլմագրություն

### Հնչյունավորում

## Մրցանակներ և պարգևներ
* 1994 - Կ․ Ստանիսլավսկու անվան մրցանակ «Ցարական որս» ներկայացման մեջ Եկատերինա Մեծի դերակատարման համար
* 1998 - «Բյուրեղապակյա Տուրանդոտ»՝ 1997/1998 թատերաշրջանի լավագույն կանացի դերակատարման համար
* 2004 - ՌԴ վաստակավոր արտիստ՝ արվեստի բնագավառում ունեցած մեծ ներդրման համար
* 2007 - «Նիկա»՝ Ստանիսլավ Գովորուխինի «Արտիստուհին» ֆիլմում երկրորդ պլանի լավագույն կանացի դերակատարման համար 
* 2007 - «Ոսկե արծիվ»՝ երկրորդ պլանի լավագույն կանացի դերակատարման համար («Արտիստուհի» ֆիլմ)
* 2009 - «Տեատրալի աստղ»՝ «Լավագույն դրվագ կամ երկրորդ պլանի դեր» անվանակարգում
* 2012 - ՌԴ ժողովրդական արտիստ՝ կինեմատոգրաֆիայի բնագավառում, թատերական արվեստում ունեցած մեծ ներդրման համար
* 2015 - Հյուսիսային Օսիայի Հանրապետության ժողովրդական արտիստ
* 2016 - «Արագ առյուծ» մրցանակ՝ «Գումարտակ» ֆիլմում լավագույն կանացի դերակատարման համար Յոհանեսբուրգի (ՀԱՀ) ԲՐԻԿՍ-ի երկրների կինոփառատոնին

## Ծանոթագրություններ

## Գրականություն
* 

## Արտաքին հղումներ
* Մարիա Արոնովան և կենցաղային ֆաշիզմի դրսևորումը 
* Մարիա Արոնովայի անձնական էջը Պուշկինի անվան թատրոնի կայքում 
* Ե․ Վախթանգովի անվան թատրոն։ Մարիա Արոնովա  
* Մարիա Արոնովա․ «Չի կարելի խաղալ կյանք», հարցազրույց «Jewish.ru»-ին 
* Մարիա Արոնովա․ «Չկա ոչինչ կարևոր, քան մարդկային հարաբերությունները»  
* Ամեն ինչ լավ կլինի։ 2012 թվականի հոկտեմբերի 16-ի եթերը  

Կատեգորիա:«Բյուրեղապակյա Տուրանդոտ» մրցանակի դափնեկիրներ
Կատեգորիա:«Նիկա» մրցանակի դափնեկիրներ
Կատեգորիա:«Ոսկե արծիվ» մրցանակի դափնեկիրներ
Կատեգորիա:«Ռոսիա 1» հեռուստաալիքի հաղորդավարներ
Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:Դոլգոպրուդնու պատվավոր քաղաքացիներ
Կատեգորիա:Ե․ Վախթանգովի անվան թատրոնի անձինք
Կատեգորիա:Հեռուստահաղորդավարներ այբբենական կարգով
Կատեգորիա:ՌԴ պետական մրցանակի դափնեկիրներ
Կատեգորիա:ՌԴ պետական մրցանակի դափնեկիրներ գրականության և արվեստի բնագավառում
Կատեգորիա:Ռուս դերասանուհիներ
Կատեգորիա:Ռուս հեռուստահաղորդավարներ
Կատեգորիա:Ռուս հնչյունավորող դերասանուհիներ
Կատեգորիա:Ռուսաստանի Դաշնության ժողովրդական արտիստներ
Կատեգորիա:Ռուսաստանի Դաշնության վաստակավոր արտիստներ